ปลูกฝังให้มีความภาคภูมิใจในตนเอง ฝึกดูแลตนเอง ท้าทายความคิดลบ
บางคนคิดว่าการรักตัวเองนั้นเป็นความเห็นแก่ตัวและการมองว่าตนเองเก่งและดีเป็นการหลงตัวเอง ถ้าคนที่เราอยากช่วยเหลือเห็นว่าการรักตัวเองเป็นเรื่องผิด ก็เน้นย้ำให้เขาเห็นว่าการรักตัวเองนั้นไม่ใช่เรื่องผิดแต่อย่างใด  จงอธิบายให้เขารู้ว่าการรักตัวเองนั้นคือการรู้จุดแข็ง ยอมรับจุดอ่อน และภาคภูมิใจในความสำเร็จของตนเอง การรักตัวเองไม่ใช่การโอ้อวดความสำเร็จของตนเองเพื่อทำให้ผู้อื่นรู้สึกว่าตัวของเขานั้นด้อยกว่า การโอ้อวดตัวเองนั้นแสดงให้เห็นถึงการไม่ค่อยมีความภาคภูมิใจในตนเองมากกว่า บอกผู้อื่นว่าการดูแลตนเองเป็นส่วนหนึ่งของการรักตัวเอง ตัวอย่างเช่น การหยุดพักจากการทำงานเสียบ้างเพื่อป้องกันไม่ให้ตนเองเหนื่อยล้าจนหมดแรงไม่ใช่ความเห็นแก่ตัว แต่เป็นการรักษาสุขภาพกายและสุขภาพจิตของตนเองให้ดี ย้ำให้ผู้อื่นฟังอีกครั้งว่าการรักตัวเองไม่ใช่ความเห็นแก่ตัว  อธิบายไปว่านี้เป็น "การให้ความสำคัญกับตนเอง" เป็นการรักและดูแลตนเอง สุดท้ายแล้วเราจะสามารถรักและดูแลผู้อื่นได้ด้วย ให้ผู้อื่นเขียนว่าตัวเขาเองนั้นมีพรสวรรค์ ลักษณะบุคลิกภาพที่ดี และงานอดิเรกที่ชอบอะไรบ้าง ตัวอย่างคุณสมบัติ เช่น เก่งกีฬา เป็นคนมีอารมณ์ขัน และชอบจัดสวน  ถ้าเกิดเพื่อนของเราคิดไม่ออกว่าตัวเขาเองนั้นมีข้อดีอะไรบ้าง เราต้องเป็นฝ่ายบอกให้เขารู้ เช่น "นายมีอะไรดีๆ มากมายในตัวตั้งเยอะ! ทั้งขยัน เล่นเทนนิสเก่ง และคอยช่วยเหลือครอบครัวและเพื่อนอยู่เสมอ" กระตุ้นให้ผู้อื่นมุ่งมองแต่คุณสมบัติที่ดีของตัวเขาเอง แต่พยายามอย่าไปเจ้ากี้เจ้าการหรือให้คำแนะนำโดยที่ผู้อื่นไม่ได้ขอ บอกเพื่อนว่าความภาคภูมิใจในตนเองเกิดจากภายนอกและภายใน ความภาคภูมิใจที่เกิดจากภายนอกคือความภาคภูมิใจที่เกิดจากความคิดเห็นของคนอื่น แต่ความภาคภูมิใจจากภายนอกไม่มีผลต่อเราเท่าความภาคภูมิใจจากภายใน   บอกผู้อื่นว่า "เราควรเห็นคุณค่าของตัวเอง ไม่ใช่ให้คนอื่นมาเห็นคุณค่าของเรา เราต้องตั้งใจเรียนเพื่อไปให้ถึงเป้าหมายที่ตนเองตั้งไว้หรือตั้งใจเรียนเพราะอยากได้ความรู้ ไม่ใช่เพราะอยากได้เกรดดีๆ เพื่อแสดงให้ผู้อื่นเห็นว่าเรานั้นเป็นคนฉลาด" บอกผู้อื่นว่า "การมีใครสักคนมาชื่นชมเรานั้นเป็นเรื่องน่าภาคภูมิใจ แต่อย่าให้ความคิดเห็นของผู้อื่นมากกำหนดตัวตนของเรา สมมติมีใครสักคนเห็นว่าการลงเรียนเปียโนของเราเป็นเรื่องไร้สาระ แต่ถ้าเราชอบเล่นเปียโนจริงๆ และอยากเล่นให้เป็นอย่างจริงจัง ต่อให้คนอื่นมองอย่างไร ก็ไม่มีผลต่อความตั้งใจของเรา" ทุกคนมีความสามารถ คุณสมบัติ และความใฝ่ฝันต่างกัน ฉะนั้นบอกให้คนที่เรารักยอมรับจุดแข็งและจุดอ่อนของตนเอง บอกเขาว่าอย่าไปรู้สึกแย่เพราะเห็นว่าผู้อื่นมีพรสวรรค์มากกว่าหรือมีคุณสมบัติที่เหมาะสมกว่า  บอกเพื่อนว่า "การอิจฉาผู้อื่นหรือโกรธตนเองไม่ทำให้อะไรดีขึ้น จงยินดีกับผู้ที่มีพรสวรรค์ อย่าดูถูกตนเอง ถ้าหากเราไม่มีความสามารถแบบนั้น เพราะเราเองก็มีจุดแข็งของตนเองเช่นกัน" กระตุ้นผู้อื่นให้ทำในสิ่งที่ตัวเขาเองสามารถทำได้อย่างเช่น มีหุ่นที่ดีขึ้นหรือพัฒนาทักษะในการบริหารเวลา อย่างไรก็ตามสมมติว่าหากเขาอยากเป็นนักยิมนาสติกชั้นนำ แต่ตีลังกาท่าล้อเกวียนไม่ได้ ก็ต้องบอกให้เขายอมรับแต่โดยดีว่าคนคนหนึ่งไม่สามารถเก่งไปหมดทุกอย่างได้ การใช้เวลาอยู่กับสื่อสังคมมากเกินไปอาจทำให้เอาชีวิตของตนเองไปเปรียบเทียบกับผู้อื่นได้ แนะนำให้เพื่อนลดเวลาในการอยู่กับสื่อสังคมให้น้อยลง นอกจากสอนคนที่เรารักให้คิดบวกแล้ว ยังต้องแนะนำให้เขาช่วยคนอื่นเมื่อไหร่ก็ตามที่มีโอกาส การได้ช่วยเหลือผู้อื่นและทำงานการกุศลจะทำให้เขาค่อยๆ รู้สึกภาคภูมิใจในตนเองมากขึ้น  เพื่อนของเราสามารถช่วยติวหนังสือให้เพื่อนตัวเองหรือญาติ หรือช่วยคนในครอบครัวปรับปรุงบ้านให้น่าอยู่และจัดสิ่งของต่างๆ ให้เป็นระเบียบ อาจแนะนำให้เพื่อนไปเป็นอาสาสมัครทำในสิ่งที่ชอบก็ได้อย่างเช่น ดูแลสัตว์ในศูนย์พักพิง ทำอาหาร หรือเป็นที่ปรึกษาให้กับเยาวชน บอกเพื่อนว่า "การได้ช่วยเหลือผู้อื่นจะทำให้เราคิดอะไรในแง่ลบยากขึ้น เราจะคิดว่าตนเองไม่ดีได้อย่างไร ในเมื่อเราทำให้ชีวิตคนอื่นดีขึ้น" เมื่อผู้อื่นรู้สึกท้อแท้ คนที่รักเขาจะสามารถช่วยเขาให้รู้สึกมีความหวังมากขึ้นได้ บอกผู้อื่นว่าเพื่อนและครอบครัวจะทำให้เรารู้ว่าตนเองนั้นยังมีคนรักและเป็นห่วงเสมอไม่ว่าจะเกิดอะไรขึ้น นอกจากนั้นอย่าลืมกล่าวว่าการมีคนที่คิดบวกและคอยช่วยเหลืออยู่เคียงข้างนั้นสำคัญ แนะนำเพื่อนให้หลีกเลี่ยงผู้คนที่ชอบดูถูกหรือต่อว่าเขาอยู่เสมอ และพยายามสร้างสัมพันธ์กับคนที่เห็นคุณค่าและคอยให้กำลังใจเขา เมื่อใครสักคนรักตัวเอง เขาก็จะพยายามดูแลสุขภาพของตนเอง ผลคือการมีสุขภาพดีช่วยเสริมภาพลักษณ์ซึ่งยิ่งทำให้ตัวเขาเองนั้นหันมาใส่ใจดูแลตัวเองมากยิ่งขึ้น  แนะนำให้ผู้อื่นกินอาหารที่ดีต่อสุขภาพซึ่งได้แก่ ผัก ผลไม้ ลีนโปรตีน และธัญพืชเต็มเมล็ด แนะนำให้ผู้อื่นออกกำลังกายอย่างน้อยวันละ 30 นาที เสนอให้ผู้อื่นออกกำลังกายอย่างเช่น เดินเร็ว จ็อกกิ้ง ขี่จักรยาน ว่ายน้ำ และเล่นโยคะ อย่าลืมเตือนให้ผู้อื่นนอนหลับพักผ่อนให้เพียงพอ โดยนอนอย่างน้อยวันละ 7-9 ชั่วโมง บอกให้คนที่เรารักหาเวลาทำงานอดิเรกและทำอะไรสนุกๆ บ้าง ไม่ว่ากิจกรรมที่ชื่นชอบจะเป็นการอ่านหนังสือดีๆ สักเล่ม หรือการปีนหน้าผา การทำกิจกรรมที่ชื่นชอบจะทำให้คนคนนั้นมีความสุขและมีแรงบันดาลใจ ถ้าคนคนนั้นบอกว่าไม่มีงานอดิเรกหรือไม่สนใจอะไรเป็นพิเศษ เราอาจแนะนำหรือหากิจกรรมให้เขาทำก็ได้ ตัวอย่างเช่น เราอาจแนะนำไปว่า "ฉันรู้ว่าเธอเลี้ยงสุนัข พามันไปเดินเล่นที่สวนสาธารณะใหม่ด้วยกันไหม หรือพามันไปเดินชมธรรมชาติด้วยกันก็ได้ เธออาจพาสุนัขไปเข้าฝึกความว่องไว หรือฝึกทำตามคำสั่งก็ได้" ถ้าเพื่อนคิดว่า "ฉันไม่ดีพอ" หรือ "ฉันไม่มีทางทำได้หรอก" บอกให้เขารู้ตัวว่ากำลังพูดไม่ดีกับตัวเขาเองอยู่ แนะนำให้เพื่อนห้ามตัวเขาเองให้เลิกคิดลบ เช่น "หยุดคิดลบเสียที! การคิดแบบนี้ไม่ช่วยอะไรเลย ฉันต้องเปลี่ยนความคิดตนเองเสียใหม่"  ถามเขาว่า "เธอจะด่าเพื่อนสนิทว่า "เธอน่ะเป็นคนไม่ดี" หรือต่อว่าเพื่อนด้วยถ้อยคำที่รุนแรงไหม เธอคงอยากให้เพื่อนรู้ว่าตัวเขาเองต้องแก้ปัญหาด้วยวิธีการที่ดีกว่านี้ ปฏิบัติต่อตนเองเหมือนกับที่ปฏิบัติต่อเพื่อนของตนเอง อย่าพูดอะไรไม่ดีใส่ตนเอง"  แนะนำให้ผู้อื่นนำความคิดที่เป็นกลางหรือเป็นจริงมาแทนที่ความคิดที่เป็นลบ ตัวอย่างเช่น แทนที่จะคิดว่า "ฉันมันโง่เหลือเกิน ฉันไม่มีทางเก่งเลขหรอก" แนะผู้อื่นให้เปลี่ยนความคิดเสียใหม่ว่า "ฉันอ่อนเลขก็จริง แต่ฉันจะทำแบบฝึกหัดบ่อยๆ เพื่อจะได้แก้โจทย์เลขได้คล่องขึ้น" การนำความคิดที่เป็นกลางหรือเป็นจริงมาแทนที่ความคิดที่เป็นลบสามารถช่วยให้เราคิดบวกได้มากขึ้น เพื่อนของเราต้องสนใจที่อยากจะรู้วิธีควบคุมความคิดลบ ถ้าเพื่อนของเรายังไม่อยากฟัง อาจต้องให้เวลาเขาซะหน่อย อย่าไปฝืนเขาให้พยายามฟังสิ่งที่เราพูด ถ้าเขายังไม่อยากฟังอะไรในตอนนั้น บอกคนที่เรารักว่าอุปสรรคต่างๆ ในชีวิตนั้นอาจดูเหมือนเกิดอยู่ตลอด อาจดูเหมือนเราไม่สามารถผ่านพ้นอุปสรรคเหล่านั้นไปได้ และสถานการณ์อันเลวร้ายอาจดูเหมือนไม่มีทีท่าว่าจะสิ้นสุด แนะนำให้ผู้อื่นมองทุกอย่างตามความเป็นจริงดีกว่ามานั่งคิดมาก  บอกผู้อื่นว่า "การคิดแต่เรื่องในแง่ลบไม่ช่วยให้อะไรดีขึ้น แทนที่จะพูดว่า "ฉันไม่มีทางทำได้" ให้บอกกับตนเองว่า "ถ้าฉันฝึก ฉันก็จะทำได้ดีขึ้น" หรือ "คนเราต่างก็มีบางสิ่งที่ไม่ถนัดกันทั้งนั้น ฉันเองก็เหมือนกัน"" บอกผู้อื่นไปว่า "เมื่อพบกับสิ่งเลวร้าย อาจดูเหมือนสิ่งเลวร้ายนั้นจะอยู่กับเราตลอดไป แต่ไม่มีอะไรคงทนถาวร ลองนึกดูดีๆ สิ เราเองก็ผ่านพ้นความยากลำบากมามากมายหลายครั้งแล้ว สิ่งต่างๆ จะดีขึ้นเอง แค่บอกกับตนเองว่า "เดี๋ยวมันก็ผ่านไป" พยายามให้กำลังใจผู้อื่นด้วยการพูดอย่างเช่นว่า "พยายามฝ่าฟันปัญหาไปเรื่อยๆ เดี๋ยวก็พบทางออกเองล่ะน่า ตัวเธอเองก็ฝ่าฟันอุปสรรคมาตั้งมากมาย นี้เป็นเครื่องยืนยันแล้วว่าเธอนั้นเก่งและแกร่งขนาดไหน" บอกให้เขาให้อภัยตัวเขาเองในเรื่องที่ทำผิดพลาดไปไม่ว่าจะเป็นการพูดอะไรโดยไม่คิดไปจนถึงการทำอะไรผิดพลาดไปโดยไม่ตั้งใจ แทนที่จะเอาแต่จมปลักอยู่กับอดีต แนะนำให้ผู้อื่นใช้ความผิดพลาดเป็นโอกาสในการเรียนรู้เพื่อจะได้เติบโตยิ่งขึ้น  คนจำนวนมากเอาแต่คิดถึงความผิดพลาดหรือเรื่องน่าอายของตนเองมากเกินไป ถ้าคนที่เรารักเอาแต่จมปลักกับความผิดพลาด บอกเขาว่า "ใครๆ ต่างก็เคยทำเรื่องขายหน้าด้วยกันทั้งนั้น เราเปลี่ยนอดีตไม่ได้ ฉะนั้นพยายามมองเรื่องที่น่าขายหน้านั้นเป็นเรื่องตลกขบขันดีกว่า"  บอกผู้อื่นว่า "ถ้าเราทำทุกอย่างพังหรือตัดสินใจผิดพลาด อย่าจมปลักกับสิ่งที่ทำลงไปแล้ว แต่จงเรียนรู้จากความผิดพลาด เดินหน้าต่อไป และอย่าทำผิดพลาดซ้ำอีกในภายหน้า" การยอมรับตนเองนั้นอาจยากลำบาก แต่ก็เป็นส่วนสำคัญในการรักตนเอง ขอให้คนที่เรารักภาคภูมิใจในความสำเร็จของตนเอง มุ่งปรับปรุงตนให้ดีขึ้นเท่าที่จะทำได้ และยอมรับว่ามีบางอย่างที่ตนเองนั้นไม่อาจควบคุมได้  ตัวอย่างเช่น ถ้าผู้อื่นต่อว่าตัวเขาเองที่ไม่สามารถทำบางสิ่งบางอย่างได้สำเร็จ เราอาจให้คำแนะนำในการพัฒนาตัวเองอย่างเช่นว่า ถ้าผลการเรียนออกมาไม่ดี เขาสามารถทำให้ผลการเรียนดีขึ้นได้ด้วยการใช้เวลาทบทวนบทเรียนให้มากขึ้น จ้างติวเตอร์  ถ้าเขาทำงานออกมาได้ไม่ดี เขาสามารถปรับปรุงการทำงานด้วยการหาโอกาสพัฒนาทักษะที่จำเป็นต่อการทำงานอยู่เสมอ หรือขอกลวิธีการทำงานที่มีประสิทธิภาพจากหัวหน้างานก็ได้ อย่างไรก็ตามทุกๆ คนต้องรู้ว่ามีข้อจำกัดบางอย่างที่อยู่เหนือการควบคุมของตนเอง สมมติว่าเพื่อนของเราไม่ได้รับบทนำของละครเวทีเรื่องหนึ่ง เพราะบทนี้ไม่เหมาะสมกับเขา เราอาจบอกเพื่อนไปว่า "นายคงรู้สึกเสียใจที่ไม่ได้บทนำในละครเวทีเรื่องนี้ แต่บทนี้ตัวละครต้องเป็นคนตัวเตี้ย แต่นายเป็นคนตัวสูง ต้องมีบทที่เหมาะสมกับนายแน่ในคราวหน้า"
ย้ำว่าการรักตัวเองไม่ใช่เรื่องที่ผิด. ลองให้ผู้อื่นเขียนคุณสมบัติของตัวเขาเองว่ามีอะไรบ้าง. แสดงให้เห็นว่าความภาคภูมิใจในตนเองไม่ได้เกิดจากความคิดเห็นของผู้อื่น. ให้เหตุผลว่าทำไมถึงไม่ควรนำตัวเองไปเปรียบเทียบกับคนอื่น. แนะนำให้ช่วยเหลือผู้อื่นและเป็นอาสาสมัครเพื่อให้เห็นว่าตัวเขาเองนั้นมีค่า. ทำให้ผู้อื่นเห็นถึงความสำคัญของการมีใครหลายคนอยู่เคียงข้าง. แนะกลวิธีในการรักษาสุขภาพ. แนะนำผู้อื่นให้ทำกิจกรรมสนุกๆ ที่ตัวเขาเองชื่นชอบ. บอกให้ผู้อื่นรู้ตัวว่ากำลังพูดไม่ดีกับตัวเขาเองอยู่และเปลี่ยนคำพูดเสียใหม่. บอกผู้อื่นว่าสถานการณ์อันเลวร้ายต่างๆ นั้นไม่คงอยู่นาน. บอกให้ผู้อื่นรู้ว่าใครๆ ก็ทำผิดพลาดกันได้. ขอให้ผู้อื่นยอมรับว่ามีบางสิ่งที่ไม่อาจควบคุมได้.
https://www.wikihow.com/Teach-Someone-to-Love-Themselves https://www.wikihow.com/Teach-Someone-to-Love-Themselves https://www.wikihow.com/Teach-Someone-to-Love-Themselves
Cultivating Self-Esteem Practicing Self-Care Challenging Negative Thoughts